ᱨᱟᱨᱟ ᱡᱚᱞᱟ

ᱨᱟᱨᱟ ᱡᱚᱞᱟ  ᱫᱚ ᱢᱚᱦᱮᱱᱫᱽᱨᱚ ᱡᱚᱞᱟ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱡᱚᱞᱟ ᱫᱚ ᱱᱮᱯᱟᱞᱤ ᱦᱤᱢᱟᱞᱚᱭ ᱨᱮᱱᱟᱜ ᱢᱟᱨᱟᱝ ᱩᱛᱟᱹᱨ ᱦᱮᱲᱮᱢ ᱫᱟᱜ ᱡᱚᱞᱟ ᱠᱟᱱᱟ ᱾ ᱱᱚᱶᱟ ᱡᱚᱞᱟ ᱫᱚ ᱠᱚᱨᱱᱟᱞᱤ ᱯᱨᱚᱵᱷᱤᱱᱥ ᱨᱮ ᱢᱮᱱᱟᱜ ᱡᱩᱢᱞᱟ ᱟᱨ ᱢᱩᱜᱩ ᱦᱩᱱᱚᱛ ᱛᱟᱞᱟ ᱨᱮ ᱨᱟᱨᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾ ᱨᱟᱨᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱑᱐᱖ ᱜᱟᱸᱴ ᱠᱤᱞᱚᱢᱤᱴᱚᱨ ᱚᱥᱟᱨ ᱛᱮ ᱯᱟᱥᱱᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱨᱟᱨᱟ ᱡᱚᱞᱟ ᱫᱚ ᱑᱐᱗᱖ ᱥᱟᱹᱦᱤᱛ ᱨᱮ ᱨᱟᱨᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮ ᱠᱚ ᱥᱮᱞᱮᱫ ᱞᱮᱫ ᱛᱟᱦᱮᱸᱫ ᱾ ᱑᱙᱗᱖ ᱥᱟᱹᱦᱤᱛ ᱨᱮ ᱪᱷᱟᱯᱨᱟ ᱟᱨ ᱨᱟᱨᱟ ᱟᱹᱛᱩ ᱨᱤᱱ ᱦᱚᱲ ᱠᱚ ᱫᱚ ᱱᱮᱯᱟᱞᱜᱚᱸᱡᱽ ᱛᱮ ᱠᱚ ᱩᱪᱟᱹᱲ ᱞᱮᱫ ᱠᱚ ᱛᱟᱦᱮᱸᱫ ᱾ ᱥᱮᱯᱴᱮᱢᱵᱚᱨ ᱒᱐᱐᱗ ᱨᱮ ᱱᱚᱶᱟ ᱡᱚᱞᱟ ᱫᱚ ᱨᱟᱢᱥᱟᱨ ᱥᱟᱭᱤᱴ ᱞᱮᱠᱟᱛᱮ ᱠᱚ ᱞᱟᱹᱭᱥᱟᱰᱮ ᱠᱮᱫᱼᱟ, ᱡᱟᱦᱟᱸ ᱫᱚ ᱑,᱕᱘᱓ ᱦᱮᱠᱴᱚᱨ ᱮᱨᱤᱭᱟᱭ ᱮᱥᱮᱫ ᱟᱠᱟᱫᱼᱟ ᱡᱚᱞᱟ ᱥᱩᱯᱩᱨ ᱫᱚᱞᱫᱩᱞᱤ ᱠᱚ ᱢᱮᱥᱟ ᱠᱟᱛᱮ ᱾ ᱱᱤᱛᱚᱜ ᱱᱚᱶᱟ ᱮᱠᱟᱠᱟ ᱥᱟᱶᱛᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱱᱮᱯᱟᱞᱤ ᱟᱨᱢᱤ ᱦᱚᱛᱮ ᱛᱮ ᱨᱩᱠᱷᱤᱭᱟᱹ ᱨᱮ ᱢᱮᱱᱟᱜᱼᱟ ᱾

ᱥᱟᱶᱛᱟ ᱞᱟᱠᱪᱟᱨ ᱟᱨ ᱫᱷᱚᱨᱚᱢ ᱨᱮᱱᱟᱜ ᱜᱚᱱᱚᱝ
ᱱᱚᱶᱟ ᱴᱚᱴᱷᱟ ᱨᱮᱱ ᱦᱚᱲ ᱠᱚᱣᱟᱜ ᱢᱩᱬ ᱠᱟᱹᱢᱤ ᱫᱚ ᱛᱟᱠᱚ ᱪᱟᱥᱵᱟᱥ ᱾ ᱩᱱᱠᱩ ᱫᱚ ᱢᱮᱨᱚᱢ ᱦᱚᱸ ᱟᱥᱩᱞ ᱠᱚᱣᱟ ᱟᱨ ᱨᱟᱱ ᱨᱮᱦᱮᱫ ᱠᱚ ᱚᱰᱚᱠ ᱠᱟᱛᱮ ᱠᱚ ᱟᱹᱠᱷᱨᱤᱧ ᱛᱮ ᱟᱠᱚᱣᱟᱜ ᱡᱤᱭᱚᱱ ᱠᱚ ᱠᱷᱟᱱᱰᱟᱣᱟ ᱾ ᱱᱚᱶᱟ ᱴᱚᱴᱷᱮ ᱨᱮᱱ ᱜᱩᱴ ᱠᱚ ᱢᱟᱹᱫᱽ ᱨᱮ ᱴᱷᱟᱠᱩᱨ ᱜᱩᱴ ᱫᱚ ᱢᱟᱨᱟᱝ ᱜᱮᱭᱟ ᱾ ᱴᱷᱟᱠᱩᱨ ᱵᱟᱵᱟ ᱦᱟᱜ ᱢᱩᱸᱫᱽᱨᱤ ᱫᱚ ᱱᱚᱶᱟ ᱡᱚᱞᱟ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱠᱚᱬ ᱨᱮ ᱢᱮᱱᱟᱜᱼᱟ ᱾
ᱦᱚᱭᱼᱦᱤᱥᱤᱫ
ᱥᱤᱛᱩᱝ ᱫᱚ ᱟᱹᱰᱤ ᱱᱟᱯᱟᱭ ᱜᱮᱭᱟ ᱢᱮᱱᱠᱷᱟᱱ ᱨᱟᱵᱟᱝ ᱨᱤᱛᱩ ᱫᱚ ᱨᱮᱭᱟᱲ  ᱜᱮᱭᱟ ᱾ ᱱᱚᱶᱟ ᱡᱚᱞᱟ ᱧᱮᱞ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱠᱛᱚ ᱫᱚ ᱥᱮᱯᱴᱮᱢᱵᱚᱨ/ᱚᱠᱴᱚᱵᱚᱨ ᱟᱨ ᱮᱯᱨᱤᱞ ᱠᱷᱚᱱ ᱢᱮ ᱪᱟᱸᱫᱚ ᱦᱟᱹᱵᱤᱡ ᱾ ᱰᱤᱥᱮᱢᱵᱚᱨ ᱠᱷᱚᱱ ᱢᱟᱨᱪ ᱦᱟᱹᱵᱤᱡ, ᱱᱚᱰᱮ ᱫᱚ ᱞᱚᱞᱚᱥᱚᱝ ᱫᱟᱲᱠᱮ ᱴᱩᱰᱟᱹᱜ (freezing point) ᱠᱷᱚᱱ ᱦᱚᱸ ᱠᱚᱢ ᱜᱮ ᱛᱟᱦᱮᱸᱱᱟ, ᱟᱨ ᱢᱤᱫ ᱢᱤᱴᱚᱨ ᱫᱷᱟᱹᱵᱤᱡ ᱠᱩᱲᱦᱟᱹ ᱧᱩᱨᱩᱜ-ᱟ, ᱡᱟᱦᱟᱸ ᱫᱚ ᱱᱚᱰᱮᱱᱟᱜ ᱡᱚᱞᱟ ᱦᱚᱨ ᱮ ᱮᱥᱮᱫᱟ ᱾ ᱱᱚᱶᱟ ᱴᱚᱴᱷᱟ ᱨᱮ ᱮᱯᱨᱤᱞ ᱠᱷᱚᱱ ᱡᱩᱱ ᱪᱟᱸᱫᱚ ᱦᱟᱹᱵᱤᱡ ᱫᱚ ᱩᱨᱜᱩᱢ ᱜᱮ ᱛᱟᱦᱮᱸᱱᱟ ᱾

ᱡᱩᱞᱟᱭ ᱠᱷᱚᱱ ᱚᱠᱴᱚᱵᱚᱨ ᱦᱟᱹᱵᱤᱡ ᱡᱟᱹᱯᱩᱫ ᱨᱮᱱᱟᱜ ᱚᱠᱛᱚ ᱾ ᱑᱙᱙᱔ ᱠᱷᱚᱱ ᱒᱐᱐᱓ ᱫᱷᱟᱹᱵᱤᱡ ᱑᱐ ᱥᱮᱨᱢᱟ ᱨᱮ ᱘᱐᱐ ᱢᱤᱞᱤᱢᱤᱴᱚᱨ ᱫᱟᱜ ᱡᱟᱹᱲᱤ ᱞᱮᱱ ᱛᱟᱦᱮᱸᱫ ᱾ ᱡᱚᱞᱟ ᱨᱮᱱᱟᱜ ᱚᱛ ᱦᱟᱥᱟ ᱨᱮᱭᱟᱜ ᱞᱚᱞᱚᱥᱚᱝ (temperature) ᱫᱚ ᱗.᱕- ᱗.᱖ °C ᱟᱨ ᱑᱔- ᱑᱕ ᱢᱤᱴᱚᱨ ᱞᱟᱛᱟᱨ ᱨᱮ ᱧᱮᱞᱚᱜᱼᱟ ᱾

ᱥᱟᱹᱠᱷᱭᱟᱹᱛ